Prava koja se mogu ostvariti u Sekretarijatu za opštu upravu Opštine Mojkovac i dokumentacija potrebna za ostvarivanje tih prava

                                                            Birački  spisak
Promjene u biračkom spisku (upis, brisanje, izmjene, dopune ili ispravke) vrše se po službenoj dužnosti ili na zahtjev birača.
Postupak po službenoj dužnosti.

Po službenoj dužnosti upis, brisanje, izmjena, dopuna ili ispravka u biračkom spisku vrši se na osnovu izvještaja MUP-a i JU kao i podataka i dokumentacije koju Sekretarijat sam pribavlja od organa koji vode odgovarajuće službene evidencije o građanima.
  Izvještaji MUP-a i JU na osnovu kojih se vrši upis i ažuriranje biračkog spiska su:
- Izvještaj o prijavi prebivališta izvan Crne Gore
- Izvještaj o odjavi prebivališta izvan Crne Gore
- Izvještaj o prijavi prebivališta unutar Crne Gore
- Izvještaj o odjavi prebivališta unutar Crne Gore
- Izvještaj o promjeni ličnih podataka
- Izvještaj o promjeni adrese
- Izvještaj o sticanju punoljetstva
- Izvještaj o izdavanju prve lične karte
- Izvještaj o određivanju JMBG
- Izvještaj o umrlim licima
- Izvještaj o licima koja su prešla iz registra prebivališta u registar stranaca

Postupak po zahtjevu stranke
Za upis u birački spisak po zahtjevu stranke podnosi se:
- zahtjev (lično ili preko punomoćnika)
- fotokopija lične karte (original na uvid)
- uvjerenje o državljanstvu
- uvjerenje o prebivalištu

Sekretarijat donosi rešenje u roku od 48 časova od dana prijema zahtjeva.
Protiv ovog rješenja može se izjaviti žalba Glavnom administratoru u roku od 48 časova od časa dostavljanja.
Glavni administrator odlučuje o žalbi u roku od 48 časova.
Protiv odluke Glavnog administratora može se pokrenuti upravni spor u roku od 48 časova od časa dostavljanja.
Sud u upravnom sporu odlučuje u roku od 24 časa od časa prijema tužbe
Promjene podataka u biračkom spisku po zahtjevu stranke

   Za promjenu prezimena u biračkom spisku u slučaju zaključenja ili razvoda braka podnosi se:
 - zahtjev za promjenu prezimena u biračkom spisku

 - fotokopija lične karte (original na uvid)
 - izvod iz matičnog registra vjenčanih

   Za upis u birački spisak promijenjenog ličnog imena podnosi se:


  - zahtjev za promjenu ličnog imena u biračkom spisku

  - fotokopija lične karte (original na uvid)

  - rješenje MUP-a i JU o promjeni ličnog imena

  - izvod iz matičnog registra rođenih


   Za upis,promjenu ili ispravku JMBG u biračkom spisku  podnosi se:

  - zahtjev

  - fotokopija lične karte (original na uvid)

  - rješenje MUP-a i JU o dodjeli, promjeni ili ispravci JMBG

   Za promjenu biračkog mjesta zbog promjene adrese stanovanja podnosi se:
  - zahtjev za promjenu biračkog mjesta

  - fotokopija lične karte (original na uvid)

  - uvjerenje o prebivalištu od MUP-a

                                                               Matičar
Zaključenje braka

Crnogorski državljani uz prijavu za zaključenje braka podnose:

- izvod iz matičnog registra rođenih
- uvjerenje o slobodnom bračnom stanju
- uvjerenje o državljanstvu ako ne posjeduju biometrijsku ličnu kartu
- ličnu kartu na uvid
- dokaz o uplati takse za vjenčanje

Strani državljanin za zaključenje braka sa crnogorskim državljaninom prilaže:

- izvod iz matičnog registra rođenih
- uvjerenje o slobodnom bračnom stanju
- uvjerenje o državljanstvu
- lična karta-pasoš na uvid
- ako nijesu iz države istog govornog područja sva potrebna dokumenta moraju biti prevedena i ovjerena od strane ovlašćenog sudskog prevodioca
- dokaz o uplati takse za vjenčanje


 Taksa za zaključenje braka plaća se na žiro račun br: 535-7106777-57 i iznosi:
- u radno vrijeme 15,00 €
- van radnog vremena radnim danom 45,00 €
- praznicima i neradnim danima 60,00 €

- van službenih prostorija neradnim danom i praznikom 70,00 €
- van službenih prostorija radnim danom 25,00 € .

 Brak se zaključuje sa navršenih 18 godina života. Maloljetnom licu starijem od 16 godina može sud rješenjem dozvoliti zaključenje braka (prilažu sudu: izvod iz MRR,uvjerenje o zdravstvenom stanju,saglasnost roditelja i izjava izabranika-ce). Rješenje suda prilažu matičaru.

 Svjedoci na vjenčanju moraju biti punoljetni i priložiti lične karte na uvid.
 Brak se zaključuje u službenoj prostoriji lokalne uprave.Matičar može dozvoliti da se brak zaključi i na drugom prikladnom mjestu ako to mladenci zahtijevaju i navedu opravdane razloge.

Zaključenju braka prisustvuju oba buduća supružnika,dva svjedoka,odbornik Skupštine opštine i matičar.

 Izvod iz matičnog registra vjenčanih izdaje se za lica vjenčana u Mojkovcu na zahtjev lica na koje se upis odnosi,ili na zahtjev drugog lica koje ima njihovo ovjereno ovlašćenje u pisanoj formi.Stranke prilažu obrazac izvoda i ličnu kartu na uvid,odnosno punomoćje i uplatnicu o plaćenoj taksi u iznosu od 1,50 € ako podliježe naplati takse na osnovu Zakona o administrativnim taksama.

Za međunarodni izvod iz matičnog registra vjenčanih stranka prilaže uplatnicu u iznosu od 10,00 €  (obrazac obezbjeđuje matičar).

Zaključenje braka crnogorskog državljanina u drugoj državi upisuje se u matični registar vjenčanih u opštini Mojkovac ako su oba supružnika imala poslednje prebivalište na teritoriji opštine Mojkovac,odnosno ako su rođeni na teritoriji opštine Mojkovac.Upis se vrši na osnovu:   - prijave diplomatsko konzularnog predstavništva Crne Gore
- na osnovu izvoda nadležnog organa druge države prevedenog od strane sudskog prevodioca koje podnosi lice na koje se upis odnosi.

Ispravljanje grešaka u matični registar vjenčanih
Matičar može poslije zaključenja upisa zaključenog braka ispraviti zaključkom grešku u upisu na zahtjev lica na koje se odnosi upis.Tom prilikom stranka prilaže izvod iz matičnog registra rođenih i ostala dokumenta ako su potrebna i ličnu kartu na uvid.

Ovjeravanje potpisa,rukopisa i prepisa


Ovjeravanje potpisa,rukopisa i prepisa vrši se pred ovlašćenim službenikom u kancelariji matične službe.Stranka pred ovlašćenim službenikom potpisuje ispravu ili priznaje za svoj potpis koji se već nalazi na ispravi i potpisuje se u knjigu upisnika.
Za ovjeru potpisa i rukopisa potrebna su:

- dva primjerka dokumenta uz obavezno prisustvo potpisnika sa ličnom kartom
- dokaz o uplati lokalne administrativne takse

Za ovjeru prepisa potrebna su:

- original dokumenta na uvid i dva prepisa
- dokaz o uplati lokalne administrativne takse

Za ovjeru potpisa,prepisa i rukopisa plaća se taksa u iznosu od 1,50 € od stranice ako nije oslobođeno plaćanja takse po Zakonu o administrativnim taksama.
- Uvjerenje o kućnoj zajednici izdaje pisarnica na propisanom obrascu na lični zahtjev stranke.
